Document ID: /roh_data/filtered/fineweb-2-filterrobots_roh.jsonl.gz/25348

Cura ch’ins percorscha colonnas d’autos sin l'autostrada, lura èsi da far la giassa da salvament. Sco emprim èsi da tegnair distanza tar auters autos. Quai è impurtant per pudair far la giassa. Sch’i n’è betg avunda plaz po quai vegnir stretg. En il mender cas vegn lura bloccà il vial per l'ambulanza u ils pumpiers.
Nua sviar?
En general vala la regla: Ils autos sin il vial il pli a sanestra van pli lunsch sco pussaivel a sanestra, tschels autos van pli lunsch sco pussaivel a dretga. Il vial da panna restà atgnamain scumandà, ma en in tal cas pon ins era ir sin quel.
Impurtant è: Forzas d'intervenziun sco l’ambulanza, ils pumpiers e la polizia ston pudair passar tras il vial, e quai senza franar. Sche quai n’è betg il cas perdan els temp impurtant ed i dat il pli probabel unfrendas.
Co sa cumportar?
Ins resta en l'auto. Nagin flanescha enturn sin la via. Plinavant èsi d’observar il traffic e da metter pli da bass il radio. Uschia na vegn ins betg disturbà.
RR actualitad 11:00